St. John's Institution

**St. John's Institution** (Bahasa Melayu: dahulu dikenali sebagai *SMK St. John*; disingkat **SJI**) ialah sebuah sekolah awam untuk semua lelaki (tingkatan enam adalah campur) dan merupakan salah satu sekolah tertua di Kuala Lumpur, Malaysia. Sekolah ini dikenali meluas sebagai **SJI** dan para pelajarnya dikenali sebagai **Johannians**.

Walaupun biasanya dianggap bahawa sekolah itu dinamakan sempena Jean-Baptiste de la Salle, pengasas *[[:en:Institute_of_the_Brothers_of_the_Christian_Schools|De La Salle Christian Brothers Order]]* dan juga dikenali sebagai Patron Saint of Teachers, sekolah itu sebenarnya mengambil namanya daripada St. John the Evangelist. iaitu gereja paroki/katedral penaja yang juga terletak berdekatan di Jalan Bukit Nanas.

**SJI** terdiri daripada sebuah sekolah rendah dan sebuah sekolah menengah. Sekolah rendah dan menengah pada mulanya adalah sekolah mubaligh dengan yuran dan kekal sedemikian sehingga tahun 1970-an. Mereka berfungsi bersama sehingga pertambahan kemasukan murid menyebabkan perpisahan sekolah rendah pada tahun 1960. Sekolah rendah dahulunya dikenali dalam bahasa Melayu sebagai **Sekolah Kebangsaan St. John (1)** dan **Sekolah Kebangsaan St. John (2)** sehingga sekolah rendah. telah digabungkan semula secara rasmi baru-baru ini. Sekolah rendah yang baru digabungkan dikenali hari ini dalam bahasa Melayu sebagai **Sekolah Kebangsaan St. John.**

**SJI** adalah antara 30 sekolah pertama dinamakan sebagai 'Sekolah Kluster Kecermelangan' yang cemerlang oleh **[[Kementerian Pendidikan Malaysia|Kementerian Pelajaran Malaysia]]** pada tahun 2007.

Pada 2009, **SJI** memiliki 1096 pelajar lelaki dan 68 pelajar perempuan, menjadikan jumlah keseluruhan murid seramai 1164 orang. Ia mempunyai seramai 100 orang guru.2009

Sekolah menengah ini dipanggil ***Sekolah Menengah Kebangsaan St. John***, tetapi diumumkan pada April 2016 bahawa nama itu akan dikembalikan kepada **St. John's Institution**, keputusan yang disambut baik oleh alumni dan disokong oleh Johannian lain, iaitu Sultan Nazrin Shah of Perak.

*La Sallian Brothers* dan *Lembaga Pengelola* masih memegang lebih banyak autonomi ke atas pengurusan sekolah menengah berbanding Kementerian Pelajaran Malaysia.. Ini telah membolehkan sekolah menengah mengekalkan jumlah prestij tertentu. Walaupun tanah sekolah itu dimiliki oleh Gereja Roman Katolik (termasuk Katedral St. John, Kuala Lumpur yang bersebelahan dengan sekolah tersebut), sebahagian besar pembiayaan sekolah diterima daripada Kerajaan Malaysia. Di mana dana bantuan sekolah mencukupi untuk lebih maju dalam bidang berkaitan (akademik, sukan dan aktiviti kurikulum) yang dipilih. Sekolah ini lebih maju kepada bidang Matematik dan Pancaragam **(SJI Naval Cadet Band)**.

## Tapak dan seni bina
**SJI** terletak di Bukit Nanas; pusat bandaraya Kuala Lumpur dan dikelilingi dengan tumbuhan hijau dan sejajar dengan Hutan Simpan Bukit Nanas. Sekolah rendahnya pula berkongsi tempat/bukit iaitu di seberang jalan berhadapan dengan bangunan sekolah menengah. Juga berkongsi bukit di situ ialah sekolah pelajar perempuan; Convent Bukit Nanas (sebuah sekolah Infant Jesus Sister's), bangunan AIA, kemudahan Catholic Archdiocese of Kuala Lumpur, Tadika Fatima dan juga St. John's Catholic Cathedral. Tadika dan Pusat Khidmat Komuniti berkongsi kemudahan dan bangunan dan juga memegang status bangunan tertua di Kuala Lumpur dan ia adalah bekas bangunan gereja Katolik.

Bangunan Sekolah Menengah St. John terdiri daripada batu-bata berwarna merah dan putih dengan pengaruh senibina Greece-Sepanyol dan ia telah diiktiraf sebagai Bangunan Warisan Kuala Lumpur sejak tahun 1986 lagi, manakala pada 21 Mei 2010, SMK St. John telah diwartakan sebagai Tapak Warisan Kebangsaan oleh Kerajaan Malaysia melalui Jabatan Warisan Negara.

## Pentadbiran
Sekolah ini secara tradisinya diketuai oleh *Brother* dari *The La Sallian Order*, dengan *Brother Director* (seperti pengetua) dan *Brother Supervisor* (seperti penolong pengetua). Jawatan *Brother Supervisor* telah digantikan dengan dua orang penolong kanan yang bukan dari *The La Sallian Order* sejajar dengan dasar Kementerian Pendidikan Malaysia.

### Senarai ''Brother Director''s yang terdahulu

Sejak Julai 2002, selepas bersaranya Brother Micheal Wong, St. John telah ditadbir oleh Encik Peter Yii Sing Chiu, pengetua bukan mubaligh pertama sekolah, menamatkan 98 tahun pentadbiran Brothers.

### Mantan Pengetua

Nota1: *Brother* yang telah berkhidmat sebagai guru besar sekolah rendah semenjak ia berpisah dengan sekolah menengah termasuklah Brother Patrick Arokiasamy, Brother Alban Tang dan Brother Matthew Liew.

Nota2: Pada 1 Disember 2009, Encik Peter Yii Sing Chiu telah digantikan oleh Encik Leong Kum Loy. Di bawah pentadbiran Encik Leong Kum Loy, St. John telah diisytiharkan sebagai Tapak Warisan oleh kerajaan Malaysia.

Nota3: Pentadbiran sekolah ini telah diteruskan kesinambungannya sehingga sekarang oleh Encik Ravi Chandran a/l Krishnan, pengetua keenam SJI yang telah mula berkhidmat bermula daripada pertengahan bulan Jun 2022. Beliau dibantu oleh tiga penolong kanan seperti berikut;
* Penolong Kanan Tadbir dan Kurikulum: Puan Dzaizatul Shikin binti Madrahim
* Penolong Kanan Hal Ehwal Murid: Encik Musannef bin Yatim
* Penolong Kanan Aktiviti Ko-Kurikulum: Puan Faridah Bee binti MM Abdul Rahman
* Penolong Kanan Tingkatan Enam: Puan. Selvambigai A/P Arumugam

## Sejarah

## Sejarah sekolah yang diperolehi

* 1954: Golden Jubilee school magazine
* 1964: Diamond Jubilee souvenir book
* 1979: 75th Anniversary commemorative book
* 2004: 100th Years Centenary coffee table book

## Lambang sekolah

Lambang sekolah sekarang (reka bentuk oleh Brother Joseph McNally) telah digunakan, menggantikan lambang lama oleh Brother Cornelius Nulty. Ia adalah emas, hijau, emas, putih dan merah. Lambang tersebut menunjukkan seekor helang dengan moto sekolah.

## Pelajar
Komposisi para pelajarnya adalah senantiasa pelbagai bangsa dan agama, dan bahasa Inggeris adalah bahasa pertuturan biasa yang digunakan di sepanjang penubuhan sekolah.

**SJI** adalah sekolah untuk lelaki, dengan pengecualian kepada pelajar tingkatan enam di mana ia adalah pendidikan bercampur. Pelajar perempuan (lebih dikenali sebagai ***Eagirls***) hanya diterima masuk dalam tingkatan enam rendah dan tingkatan enam atas sebagai tambahan kepada pelajar lelaki. Ini adalah kebiasaan bagi sekolah-sekolah menengah lelaki di Malaysia.

Sekolah ini juga mempunyai kelebihan dan kelainan dengan menjadi antara salah sebuah sekolah di Malaysia yang menerima kemasukan pelajar yang kurang upaya penglihatan. Telah menjadi sebahagian dari kurikulum mereka, pelajar yang kurang upaya penglihatan harus menghadiri sesi kelas biasa seperti para pelajar lain. Sekolah ini mempunyai Bilik Sumber untuk pelajar yang kurang upaya penglihatan di mana ia dihadiri oleh tenaga pengajar yang terlatih dan juga sebuah kelab yang mengandungi sejumlah besar pelajar yang dengan sukarela meluangkan masa mereka untuk membantu rakan/pelajar yang kurang upaya penglihatan.

## Aktiviti Ko-Kurikulum

### Sukan
St. John's mempunya beberapa aktiviti dan kelab kesukanan yang terbuka kepada semua pelajar, antaranya termasuklah sukan ragbi, memanah, bola sepak, hoki, badminton, sepak takraw, gymnastik, lawan pedang, dan lain-lain.

St. John's mempunyai 5 buah rumah sukan dimana nama bagi kelima-lima rumah sukan di St. John's diambil dari *Brother Director* yang terdahulu;  

* **Joseph** (hijau)
* **Cornelius** (merah)
* **Gilbert** (coklat)
* **Claude** (biru)
* **Stephen** (kuning)

### Badan beruniform

#### Kadet Korp St. John
Kadet Korp St. John ditubuhkan pada tahun 1915, salah satu kadet korp tertua di Malaya. Ia adalah kadet korp tertua di sekolah ini yang dibentuk oleh Lt. Eric Chart. Ia berada di bawah perintah Tentera British Somerset Light Infantry semasa zaman penjajah.

#### Pancaragam Kadet Tentera Laut St. John
Pancaragam Kadet Tentera Laut St. John ditubuhkan pada tahun 1916. Pancaragam Kadet juga merupakan salah satu daripada segelintir kumpulan pancaragam di Malaysia yang memasukkan bagpipe dalam ensembelnya. 

Pada tahun 2005, Alumni Pancaragam Kadet St John telah didaftarkan sebagai badan alumni yang mewakili bekas ahli pancaragam. Kini ahli-ahli meneruskan semangat mereka melalui pembentukan Pancaragam Alumni, terutamanya Paip dan Gendang, membuat persembahan di majlis persendirian. Dalam sejarah, pancaragam itu memenangi gelaran pertama mereka sebagai tempat pertama dalam "Pertandingan  Pancaragam Kadet Peringkat Negeri KL 2009". Pada tahun itu juga, kumpulan itu telah diberikan gabungan dengan Tentera Laut Diraja Malaysia.

## Johannian yang terkenal

* Aizat Amdan, penyanyi dan pencipta lagu
* Zeti Akhtar Aziz, Gabenor Bank Negara Malaysia ketujuh
* Hishammuddin Hussein, Ahli Parlimen Sembrong, mantan Menteri Pertahanan Malaysia
* Hans Isaac, pengarah, pelakon dan penerbit
* Harith Iskander, pelakon dan pelawak
* Chow Chee Keong, bekas penjaga gol kebangsaan
* Faiz Khaleed, doktor gigi tentera, ahli program Angkasawan
* Abdul Ghani Minhat, pemain bola sepak negara
* Farish A. Noor, ahli sains politik dan aktivis hak asasi manusia
* Najib Razak, Perdana Menteri Malaysia ke-6
* Nazir Razak, Pengerusi, Kumpulan CIMB
* Syafiq Ridhwan, pemenang Pingat Emas Asia, Juara Boling Dunia
* Tengku Mohamad Rizam, Tengku Temenggong Kelantan
* Sultan Sharafuddin Idris Shah, Sultan Selangor
* Sultan Nazrin Muizzuddin Shah, Sultan Perak
* Afdlin Shauki, pengarah filem
* Fazley Yaakob, chef
* Nazrudin Habibur Rahman, pelakon dan pengacara
* Zed Zaidi, pelakon, penyanyi, pengacara, dan presiden Persatuan Seniman Malaysia
* Abdul Azim Zabidi, Timbalan Yang Dipertua Persatuan Kriket Melayu Malaysia, Ahli Perniagaan

## Lihat juga

* Saint John Baptist de La Salle
* De La Salle Christian Brothers

## Rujukan

## Pautan luar

* Laman Utama, Sekolah Menengah Kebangsaan St. John

* Facebook, Sekolah Menengah Kebangsaan St. John, Kuala Lumpur